stanford-oval/wikipedia huggingface dataset:
Soma (videopeli)
Juoni

Peli alkaa Simon Jarrettin herätessä painajaisesta, jossa hänen tyttöystävänsä Ashley Hall saa surmansa jonkin aikaa sitten tapahtuneessa auto-onnettomuudessa. Simon selvisi onnettomuudesta hengissä, mutta sai vakavan aivovamman. Myöhemmin Jarrettia hoitava tohtori David Munshi pyysi häntä osallistumaan kokeelliseen aivoskannaukseen, jotta he voisivat löytää parannuskeinon hänen tilaansa. Simon menee aivoskannaukseen, mutta herääkin lähes sata vuotta myöhemmin vuonna 2103 valtameren syvyyksissä sijaitsevalla PATHOS-2-tutkimusasemalla.
Simon saa yhteyden PATHOS-2:n tiedemieheen, Catherine Chuniin, joka opastaa hänet luokseen. Etsiessään Catherinea Simon kohtaa tutkimusaseman työntekijöiden tietoisuuden omaavia robotteja, jotka pitävät itseään ihmisinä. Löydettyään Catherinen Simon huomaa tämänkin olevan robotti, mutta Catherine kertoo Simonille myös hänen itsensä olevan kone. Simon siirtää Catherinen tietoisuuden omnitool-nimiseen työkaluun, ja lähtee etsimään yhdessä Catherinen kanssa ARK (suom. arkki)-nimistä säiliötä, johon on skannattu kaikkien PATHOS-2:n työntekijöiden tietoisuus. ARK piti alun perin laukaista avaruuteen maata uhanneen komeetan tapettua kaiken elämän maasta, mutta tuntemattomasta syystä laukaisu peruutettiin.
Simonin täytyy löytää kestävämpi puku voidakseen matkata Catherinen kanssa syvyyksiin hakemaan ARK. Matkansa aikana Simon kohtaa PATHOS-2:n turvajärjestelmä WAU:n luomia hirviöitä, mutta onnistuu löytämään kestävämmän robotin, ja Catherine kopioi hänen mielensä siihen. "Entinen" Simon jää virransäästötilaan, ja nykyinen Simon saa mahdollisuuden joko tappaa entisen itsensä tai jättää tämä henkiin.
Mennessään syvyyteen Simon kohtaa tri Rossin, joka pyytää Simonia tuhoamaan WAU:n. Simon voi valita, toteuttaako Rossin suunnitelman vai ei. Päätöksestä riippumatta Ross koettaa tappaa Simonin, mutta yksi WAUn hirviöistä tappaa Rossin ennen kuin tämä ehtii vahingoittaa Simonia. Simon löytää ARKin ja planeetan viimeisen ihmisen, joka pyytää Simonia tappamaan hänet. Simon voi valita, tappaako tämän vai ei.
Catherine skannaa lopulta Simonin ja itsensä ARK:iin ja laukaisee tämän avaruuteen, mutta Simonille selviää, että hänen tietoisuutensa vain kopioitui ARK:iin ja että hän on yhä jumissa maassa. Simon alkaa syyttää Catherinea asiasta, jolloin tämän muistisiru ylikuormittuu stressin takia, minkä seurauksena Catherinen tietoisuus tuhoutuu. Simon jää maahan yksin.
Lopputekstien jälkeen nähdään, kuinka Simonin kopio selviää ARK:iin ja tapaa rannalla Catherinen, joka vakuuttaa että kaikki on hyvin. Samaan aikaan ARK matkaa satelliitissa kohti tuntematonta.
Pelaaminen

Kuten aikaisemmissa Frictional Gamesin tuotoksissa, pelaaja ei pysty taistelemaan vihollisia vastaan vaan joutuu turvautumaan piiloutumiseen sekä pakenemiseen.
Aiheesta muualla

Soma MobyGamesissa (englanniksi)
Virallinen sivusto
Epävirallinen infosivusto
Stade Malien

Stade Malien de Bamako on vuonna 1960 perustettu malilainen jalkapalloseura. Sen kotistadionina toimii Bamakossa sijaitseva Stade 26 mars. Joukkue on voittanut toiseksi eniten Malin pääsarjan mestaruuksia, joista viimeisin on vuodelta 2007. Se on voittanut myös kertaalleen Afrikan Confederation Cupin vuonna 2009. Sitä ennen se eteni vuonna 1965 Afrikan Mestarien liigan historian ensimmäisellä kaudella loppuotteluun saakka, mutta hävisi ottelun.
Saavutukset > Kansalliset

Malin mestaruus (14): 1970, 1972, 1984, 1987, 1989, 1993, 1994, 1995, 2000, 2001, 2002, 2003, 2005, 2006, 2007
Malin cup (16): 1961, 1963, 1970, 1972, 1982, 1984, 1985, 1986, 1988, 1990, 1992, 1994, 1997, 1999, 2001, 2006
Malin supercup (7): 1998, 2000, 2001, 2005, 2006, 2007, 2009
Saavutukset > Kansainväliset

Afrikan Confederation Cup: 2009
Ensitisiä pelaajia

1990-luku:
Dramane Traoré (1999–2000)
2000-luku:
Modibo Maiga (2004)
Aiheesta muualla

epävirallinen sivusto (Arkistoitu – Internet Archive) (ranskaksi)
Afrikan Confederation Cupin voittajat
| --- | --- |
2000-vuosikymmen:  2004  Hearts of Oak ● 2005  FAR Rabat ● 2006  ES Sahel ● 2007  CS Sfaxien ● 2008  CS Sfaxien ● 2009  Stade Malien
2010-luku:  2010  FUS de Rabat ● 2011  Maghreb Fès ● 2012  AC Léopards ● 2013  CS Sfaxien ● 2014  Al-Ahli ● 2015  ES Sahel ● 2016  TP Mazembe ● 2017  TP Mazembe
Stadio Giuseppe Grezar

| Stadio Giuseppe Grezar |
| --- | --- |

Rakennuksen tiedot
Sijainti:  Trieste
Avattu:  1932
Lisää rakennusartikkeleitaArkkitehtuurin teemasivulla
Stadio Giuseppe Grezar on Italian Triestessä sijaitseva urheilukenttä. Stadion avattiin vuonna 1932 ja siellä pelattiin yksi vuoden 1934 MM-turnauksen otteluista. Tuolloin stadion tunnettiin vielä nimellä Stadio Littorio. Se uudelleennimettiin vuonna 1967 Giuseppe Grezarin muistoksi. Hän oli triesteläisen US Triestina Calcion kasvatti ja siirtyi myöhemmin aikakauden huippujoukkue Torino FC:hen. Hän sai muun joukkueen mukana surmansa Supergan lento-onnettomuudessa 1949. Stadio Giuseppe Grezaria käytti kotikenttänään triesteläinen US Triestina Calcio. Vuonna 1992 uusi Stadio Nereo Rocco korvasi Stadio Giuseppe Grezarin Triestinan kotikenttänä. Vanhaa Giuseppe Grezar -stadionia ei purettu, vaan se muutettiin yleisurheilukäyttöön.
Sundankyyhkyt

| Sundankyyhkyt |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Sundankyyhkyt  Turacoena  Bonaparte, 1854
Katso myös
   Sundankyyhkyt Wikispeciesissä   Sundankyyhkyt Commonsissa 
Infobox OKNimi-testi OK: 
Sundankyyhkyt (Turacoena) on kyyhkyjen heimoon kuuluva lintusuku.
Sundankyyhkyihin kuuluvia lajeja

Liuskekyyhky (Turacoena modesta)
Valkonaamakyyhky (Turacoena manadensis)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Stadio Luigi Ferraris

| Stadio Luigi Ferraris |
| --- | --- |

Rakennuksen tiedot
Sijainti:  Genova
Avattu:  1911
Katsojakapasiteetti
 36 600 
Lisää rakennusartikkeleitaArkkitehtuurin teemasivulla
Stadio Luigi Ferraris on Italian Genovassa sijaitseva jalkapallostadion. Stadionia käyttävät kotikenttänään on genovalaiset jalkapalloseurat Genoa CFC ja UC Sampdoria. Stadion on avattu vuonna 1911 ja se rakennettiin lähes kokonaan uudelleen vuoden 1990 jalkapallon maailmanmestaruuskilpailuja varten. Stadionilla on pelattu MM-turnauksen otteluita myös vuonna 1934.
Slobodan Milošević

| Slobodan Milošević> Слободан Милошевић |
| --- | --- |

Jugoslavian liittotasavallan 3. presidentti
 23. heinäkuuta 1997 – 5. lokakuuta 2000  
Edeltäjä:  Zoran Lilić   Srđa Božović (virkaatekevä)
Seuraaja:  Vojislav Koštunica
Serbian 1. presidentti
 11. tammikuuta 1991 – 23. heinäkuuta 1997  
Seuraaja:  Dragan Tomić (virkaatekevä)   Milan Milutinović
Serbian sosialistisen tasavallan 14. presidentti
 8. toukokuuta 1989 – 11. tammikuuta 1991  
Edeltäjä:  Petar Gračanin   Ljubiša Igić (virkaatekevä)
Serbian kommunistisen puolueen puheenjohtaja
 toukokuuta 1986 – 24. toukokuuta 1989  
Edeltäjä:  Ivan Stambolić
Seuraaja:  Bogdan Trifunović
Henkilötiedot
Syntynyt: 20. elokuuta 1941  Požarevac, Jugoslavia (nykyään Serbia)
Kuollut: 11. maaliskuuta 2006 (64 vuotta)  Haag, Alankomaat (sydänkohtaus)
Puoliso:  Mirjana Marković (aviol. 1965–2006)
Tiedot
Puolue:  Serbian sosialistinen puolue   Jugoslavian kommunistinen puolue (1986–1990)
Uskonto:  ortodoksi
 Nimikirjoitus
Slobodan Milošević (serb. Слободан Милошевић,  kuuntele ääntämys (ohje), 20. elokuuta 1941 Požarevac, Serbia – 11. maaliskuuta 2006 Haag, Alankomaat) oli sosialistisen Jugoslavian ja Jugoslavian liittotasavallan suurimman tasavallan Serbian presidentti 1989–1997 ja koko Jugoslavian presidentti 1997–2000. Milošević oli keskeisessä osassa Jugoslavian hajoamissodissa ja hän oli ensimmäinen sotarikoksista syytetty valtionpäämies.
Perikato

4. helmikuuta 1997 Milošević joutui tunnustamaan opposition voitot marraskuun 1996 vaaleissa, kyseenalaistettuaan ne 11 viikon ajan. Hänen julkinen kuvansa oli kuitenkin pahasti lokaantunut ja huolimatta sen parantumisesta Nato-pommitusten alettua 1999, tämä johti lopulta hänen alassyöksyynsä.
Perustuslaki rajoitti Serbian presidentin viran kahteen kauteen, joten Milošević otti tynkä-Jugoslavian (joka käsitti Serbian ja Montenegron) presidentinviran itselleen 23. heinäkuuta 1997. Kosovon albaaniseparatistien ja Serbian poliisin ja armeijan konfliktit aiemmin autonomisessa ja albaanien asuttamassa Kosovossa johtivat kiihtyviin sotatoimiin 1998 ja lopulta Naton ilma-iskuihin Jugoslaviaa vastaan maalis-kesäkuussa 1999. Lopulta Serbian hallinto päätti vetää sotavoimansa maakunnasta. Yhdysvallat ja sen liittolaiset syyttivät yksipuolisesti Miloševićia Kosovon sodan aikana tehdyistä sotarikoksista ja rikoksista ihmiskuntaa vastaan ja häntä vastaan käytiin oikeutta Yhdistyneiden kansakuntien turvallisuusneuvoston sitä varten perustetussa Jugoslavia-sotarikostuomioistuimessa Haagissa, Alankomaissa aina hänen kuolemaansa saakka.
Miloševićin kieltäytyminen hyväksymästä opposition ensimmäisen kierroksen vaalivoittoa liittovaltion presidentinvaaleissa syyskuussa 2000, johti suurmielenosoituksiin Belgradissa 5. lokakuuta ja hallinnon vallan murenemiseen. Opposition johtaja Vojislav Koštunica otti Jugoslavian presidenttiyden 6. lokakuuta Miloševićin luovutettua.
Milošević pidätettiin 1. huhtikuuta 2001 syytettynä vallan väärinkäytöstä ja korruptiosta. Serbian hallitus luovutti hänet 28. kesäkuuta entistä Jugoslaviaa varten perustettuun kansainväliseen sotarikostuomioistuimeen Haagiin vastaamaan sotarikossyytteisiin, vaikka perustuslaki kielsi Jugoslavian kansalaisten luovuttamisen. Hänen puolestaan ei kuitenkaan syntynyt pelättyjä joukkoprotesteja.
Yksityiselämästä

Yksityiselämässään Milošević oli patriarkaalinen ja konservatiivinen, perheelleen ja vaimolleen omistautunut mies. Hänen persoonallisuuttaan leimasi itsepäisyys, josta hän oli ylpeä, sekä jäykkä omiin moraalisiin uskomuksiin kytkeytyminen. Vallassaolon vuosinaan hän vastusti usein televisioesiintymisiä ja esiintyi mediassa harvoin. Hänen uskollisimmat kannattajansa olivat ikääntyneitä ihmisiä, eläkeläisiä, jotka olivat eläneet suurimman osan elämäänsä Jugoslavian kommunistisessa autoritariassa. Miloševićin itsepäisyyden ja kykenemättömyyden kompromisseihin periaatteissaan on nähty ainakin osittain olleen syynä poliittisiin ongelmiin ja sotiin hänen valtakaudellaan.
Oikeudenkäynti

Miloševićin luovutuksen jälkeen häntä vastaan suunnattuja syytteitä laajennettiin koskemaan myös väitettyä kansanmurhaa Bosniassa ja sotarikoksia Kroatiassa. 30. tammikuuta 2002 Milošević moitti sotarikostuomioistuinta "ilkeästä ja vihamielisestä hyökkäyksestä" häntä vastaan. Oikeudenkäynti alkoi Haagissa 12. helmikuuta 2002. Lakimies Milošević puolusti siinä itseään. Hän kieltäytyi hyväksymästä tuomioistuimen tuomiovaltaa. Eräät tarkkailijat totesivat hänen suosionsa nousseen äkisti oikeudenkäynnin alettua. Jotkut pitivät oikeudenkäyntiä oikeuden pilkkaamisena ja katsoivat, että sen todellisena tarkoituksena oli oikeuttaa Naton pommitukset ja albaaniterroristiryhmittymien tukeminen 1990-luvulla.
Miloševićilla oli puolustuksensa apuna ryhmä Belgradissa, joka lähetti tietoja joskus myös salaisen poliisin arkistoista. Tuomioistuimen piti todistaa Miloševićilla olleen komentovastuu Kroatiassa ja Bosniassa ainakin de facto, koska muodollisesti hän oli ainoastaan Serbian presidentti. Hänen vaikutusvaltansa kenties ylitti hänen muodolliset velvollisuutensa, mutta tästä oli ainoastaan vähän tai ei yhtään todisteita. Tämä johtui osin siitä, että hän toimi yleensä alaistensa kanssa luottamuksellisesti ja henkilökohtaisesti. Miloševićia ei aikanaan pidetty kiihkonationalistina, vaikka jotkut hänen kannattajansa olivatkin, eikä hän puheissaan kiihottanut kansanryhmiä vastaan. Milošević toi esiin myös todisteita Naton sotarikoksista Jugoslavian hajoamissotien aikana.
Mielipiteet Miloševićin oikeudenkäynnistä vaihtelevat laajasti, mutta suurin osa tarkkailijoista on kuitenkin yhtä mieltä siitä, että oikeudenkäynnissä esiintyi outoja ja jopa koomisia tilanteita. Syyttäjiltä kesti kaksi vuotta esittää syytteensä, jotka käsittelivät laajasti Kroatian, Bosnian ja Kosovon sotia. Oikeudenkäyntiä seurattiin tarkasti entisen Jugoslavian alueella. Siinä on myös esiintynyt useita korkean profiilin todistajia, mukaan lukien entinen Neuvostoliiton päämies Nikolai Ryžkov marraskuussa 2004.
Milošević sairastui oikeudenkäynnin kestäessä: hän kärsi korkeasta verenpaineesta ja pahasta flunssasta. Sairastumiset aiheuttivat katkoja ja oikeudenkäynnin pidentymisen ainakin kuudella kuukaudella. Alkuvuodesta 2004, kun Milošević viimein palasi oikeuden eteen esittämään puolustustaan, ja esitti yli 1 200 todistajan nimet, kaksi kansainvälisen tuomioistuimen tuomaria päättivät sydänlääkäreitä konsultoituaan nimittää hänelle kaksi puolustusasianajajaa. Milošević ja hänelle nimetyt kaksi brittiläistä lakimiestä vastustivat nimityksiä.
Kuolema

Oikeusprosessi jäi lopulta kesken Miloševićin kuoleman vuoksi. Hän kärsi sydänvaivoista ja moskovalainen sydänsairauksiin erikoistunut sairaala olisi ollut valmis ottamaan hänet hoidettavaksi. Sotarikostuomioistuin ei kuitenkaan sallinut hänen päästämistään hoitoon Moskovaan. Milošević kuoli sydänkohtaukseen. Hän ei ollut suostunut syömään hänelle määrättyjä sydänlääkkeitä.
Miloševićin veli Borislav Milošević syytti Haagin tuomioistuinta hänen kuolemastaan. Venäjän ulkoministeriö arvosteli YK:ta hoidon epäämisestä. Miloševićin sosialistisen puolueen jäsen, Zoran Anđelković, syytti oikeusistuinta murhasta. Erään puolueen edustajan mukaan ”Miloševićia otettiin systemaattisesti hengiltä Haagissa, ja lopulta hän kuoli.” Miloševićin lakimies esitteli myöhemmin hänen käsin kirjoittamaansa, Venäjän ulkoministeri Sergei Lavroville osoitettua, 10. maaliskuuta päivättyä kirjettä, jossa Milošević epäili, että hänet yritetään myrkyttää.
Hänen kuolemansa koettiin tappioksi oikeusprosessille ja Natolle. Tuomiovaiheeseen juttu olisi edennyt alkukesästä, sillä jäljellä oli enää 50 oikeudenkäyntipäivää.
Presidenttinä ollessaan häntä vastaan tehtiin murhasuunnitelmia: entinen agentti Richard Tomlinson on esittänyt Ison-Britannian tiedustelupalvelu SIS:n suunnitelleen Miloševićin murhaa vuonna 1992. Vuonna 1999 Jugoslavian viranomaisille paljastui monikansallisen palkkasoturiverkoston suunnitelma Miloševićin murhaamiseksi. Verkostolla väitetään olleen yhteyksiä Ranskan tiedustelupalveluun DGSE:hen.
Aiheesta muualla

Wikimedia Commonsissa on kuvia tai muita tiedostoja aiheesta .
The charges against Milošević BBC (englanniksi)
Slobodan Milošević's Life And Legacy RFERL (englanniksi)
Jugoslavian liittotasavallan presidentit
Dobrica Ćosić (1992–1993) | Zoran Lilić (1993–1997) | Slobodan Milošević (1997–2000) | Vojislav Koštunica (2000–2003)

Serbia ja Montenegron presidentti

Svetozar Marović (2003–2006)
Suburbs

| The Suburbs Arcade Fire |
| --- | --- | --- |

Studioalbumin tiedot
 Julkaistu: 2. elokuuta 2010
 Levy-yhtiö: Merge, City Slang, Mercury
Listasijoitukset
  5.
Arcade Firen muut julkaisut
| Neon Bible 2007 | The Suburbs 2010 | Reflektor 2013 |
The Suburbs on indie rock -yhtye Arcade Firen kolmas studioalbumi, joka julkaistiin 2. elokuuta 2010.
Kappaleet

The Suburbs – 5.15
Ready to Start – 4.15
Modern Man – 4.39
Rococo – 3.56
Empty Room – 2.51
City with No Children – 3.11
Half Light I – 4.13
Half Light II (No Celebration) – 4.27
Suburban War – 4.45
Month of May – 3.50
Wasted Hours – 3.20
Deep Blue – 4.28
We Used to Wait – 5.01
Sprawl I (Flatland) – 2.54
Sprawl II (Mountains Beyond Mountains) – 5.25
The Suburbs (Continued) – 1.27
Arvostelut

Soundi:
Sundanlasimonni

| Sundanlasimonni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Monnit Siluridae
Suku::  Kryptopterus
Laji::  bicirrhis
Kaksiosainen nimi
 Kryptopterus bicirrhis  (Valenciennes , 1840) 
Katso myös
   Sundanlasimonni Wikispeciesissä   Sundanlasimonni Commonsissa 
Infobox OKNimi-testi OKIUCN-testi OK: 
Sundanlasimonni (Kryptopterus bicirrhis) on indonesialainen parvikala. Vuoteen 1989 asti laji käsitti myös pienemmän Kryptopterus vitreoluksen. Sundanlasimonnin nimeä käytetään edelleen K. vitreoluksesta. Suurempaa, varsinaista sundanlasimonnia on harvoin, jos koskaan, käytetty akvaariokalana.
Koko

Sundanlasimonni on noin 15 senttimetrin pituiseksi kasvava parvikala.
Alkuperä

Sundanlasimonni elää luonnonvaraisena Indonesian joissa Sumatralla, Jaavalla ja Borneolla sekä Thaimaassa.
Sonoran aavikko

Sonoran ja Mojaven aavikon sijainti
Okotilloja ja pilarikaktuksia Baja Californian aavikolla
Sonoran aavikkoa Meksikossa
Sonoran aavikko on kaktuksia kasvava aavikko Yhdysvaltain ja Meksikon rajalla, Arizonan ja kaakkoisen Kalifornian sekä Meksikon Sonoran osavaltioissa. Aavikko ulottuu Kalifornianlahdelta pohjoiseen. Kasvillisuutta on enemmän kuin monilla muilla aavikoilla, ja siksi Sonoran aavikko luetaan puoliaavikoihin. Sonoran autiomaa on yksi Yhdysvaltain laajimmista ja kuumimmista. Sonoran aavikon pinta-ala on 311 000 km². Se jakautuu Coloradon ja Yuman autiomaihin.
Ilmasto

Aavikon ilmasto vaihtelee alueittain sen suuren koon takia. Idässä Sonoran aavikko rajoittuu Arizonan ja Sierra Madren vuoristometsiin ja etelässä Sinaloan trooppisiin ja subtrooppisiin metsiin. Pohjoisessa Sonoran aavikko vaihtuu Mojaven, Great Basinin ja Coloradon ylänkötasangon viileämpiin aavikoihin. Sonoran aavikon pohjoisosissa sijaitseva Kuolemanlaakso (engl. Death Valley) on Yhdysvaltojen kuumin paikka, ja siellä voi kesäisin olla päivällä yli 50 astetta lämmintä, toisaalta kylmänä talviyönä lämpötilat vajoavat joskus pakkasen puolelle.
Kasvit ja eläimet

Sonoran autiomaa tunnetaan pitkästä saguarokaktuksesta (Carnegiea gigantea). Lintualueena aavikko on poikkeuksellinen: kaikista Yhdysvalloissa tavattavista maalintulajeista 41 prosenttia voidaan nähdä aavikolla johonkin vuodenaikaan.
Sonoran aavikon alueet

Lower Colorado Valley
Arizona Upland
Plains of Sonora
Foothills of Sonora
Central Gulf Coast
Vizcaino Region
Magdalena Region
Aiheesta muualla

Wikimedia Commonsissa on kuvia tai muita tiedostoja aiheesta .
Arizona-Sonora Desert Museum
Timeline of the Sonoran desert (Arkistoitu – Internet Archive)
An Overview of the Sonoran Desert, by William G. McGinnies (Arkistoitu – Internet Archive)
The Sonoran Desert Naturalist
Very short overview of Sonoran Desert Geology (Arkistoitu – Internet Archive)
Map of the Sonoran Desert (Arkistoitu – Internet Archive)
Surviving the Sonoran (Arkistoitu – Internet Archive)
Aiheesta muualla > Kansallispuistoja Sonoran aavikolla

Saguaro National Park Page (Arkistoitu – Internet Archive)
Sonoran desert (World Wildlife Fund)
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Summer of Love

| ”Summer of Love” Cascada |
| --- | --- | --- |

Singlen tiedot
 Albumilta: Back on the Dancefloor
 Äänitetty : 2012
 Julkaistu: 30. maaliskuuta 2012
 Tuottaja(t): Manuel "Manian" Reuter Yann "Yanou" Peifer
 Tyylilaji: europop, dancepop, house
 Kesto: 03.36
 Levy-yhtiö: Universal, Zooland, Zeitgeist
Cascadan muut singlet
| ”Night Nurse” 2011 | ”Summer of Love” 2012 | ”The Rhythm of the Night” 2012 |
Summer of Love on saksalaisen dance-musiikkia soittavan kolmikko Cascadan kappale. Sen julkaisi Zooland Records heidän Back on the Dancefloor-kokoelma-albumin debyyttisinglenä 30. maaliskuuta 2012. Saksassa kappale pääsi singlelistan 13. sijalle, samalla kun se saavutti Itävallassa singlelistan 7. sijan.
Käännös suomeksi
Suomen Puuvenekeskus

Suomen Puuvenekeskuksen uusi veistämörakennus.
Suomen Puuvenekeskus on Kotkan keskustassa Kotkansaarella sijaitseva puuveneiden rakentamiseen, korjaamiseen ja entisöintiin erikoistunut telakka. Tontilla sijaitsevan uuden veneveistämörakennuksen on suunnitellut arkkitehtitoimisto Lahdelma & Mahlamäki.
Uusi veistämörakennus muistuttaa muodoltaan kumolleen käännettyä venettä, mutta rakennuksen muotokieli on hakenut vaikutteita myös purjeveneiden virtaviivaisista linjoista. Rakennuksen runkona toimivat teräskaaret. Julkisivumateriaalina on käytetty kuparia ja rakennuksessa on suuria lasipintoja. Veistämörakennuksen toisessa kerroksessa on näyttelytila ja yleisöparvi, jonne on vapaa pääsy ja josta voi seurata veistäjien työskentelyä. Keskuksen puuvenesatamassa on ensisijaisesti puuveneille tarkoitettuja laituripaikkoja.
Historia

Telakan alueella on toiminut Kalarannan Konepaja, joka siirtyi uusiin tiloihin vuonna 1999, jolloin tiloihin asettui osuuskunta Kotkan puuvenekeskus. Kotkan kaupunki vuokrasi puuvenekeskuksen kiinteistöt vuonna 2007 Evli-pankin perustajiin kuuluneelle Henrik Andersinille, jonka jälkeen vanhoja tiloja peruskorjattiin ja tontille rakennettiin uusi veneveistämö. Andersin aloitti uusissa tiloissa 12mR-luokan purjeveneen "Blue Marlin" entisöintityön. Uuden Suomen Puuvenekeskuksen avajaiset olivat vuonna 2008.
Stella Donnelly

Donnelly esiintymässä vuonna 2017.
Stella Donnelly (s. 10. huhtikuuta 1992) on australialainen laulaja-lauluntekijä. Hän syntyi Australiassa walesilaiselle äidille, ja hän vietti osan lapsuudestaan Walesissa ja muutti takaisin Australiaan noin 10-vuotiaana. Donnelly aloitti musiikkiuransa julkaisemalla EP-levyn Thrush Metal vuonna 2017. Vuonna 2019 ilmestyi hänen debyyttialbuminsa Beware of the Dogs, joka palkittiin ARIA Music Awardsissa kategorioissa "Independent Album Of The Year" ja "Best Independent Pop Album or EP".
Diskografia > Albumit

Beware of the Dogs (2019)
Flood (2022)
Diskografia > EP:t

Thrush Metal (2017)
Aiheesta muualla

Kuvia tai muita tiedostoja aiheesta Stella Donnelly Wikimedia Commonsissa